Diari Oficial de la Generalitat Valenciana


Sumari del DOGV 8426, del 19-11-2018 (2018/10994)

ACORD de 9 de novembre de 2018, del Consell, pel qual s'autoritza un augment en els límits, tant quantitatius com en el nombre d'anualitats, per a comprometre despesa en exercicis futurs, a càrrec de la línia de subvenció, de concessió directa S0338, «Inversions en la terminal logística de l'àrea industrial d'Almussafes», de l'annex de transferències i subvencions de capital del programa 722.20, Política industrial de la Conselleria d'Economia Sostenible, Sectors Productius, Comerç i Treball. (V.L. 11.001/18-016).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8426

Data del DOGV
:   19-11-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/10883


Data del document
:   09-11-2018

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 9 de novembre de 2018, del Consell, pel qual s'autoritza un augment en els límits, tant quantitatius com en el nombre d'anualitats, per a comprometre despesa en exercicis futurs, a càrrec de la línia de subvenció, de concessió directa S0338, «Inversions en la terminal logística de l'àrea industrial d'Almussafes», de l'annex de transferències i subvencions de capital del programa 722.20, Política industrial de la Conselleria d'Economia Sostenible, Sectors Productius, Comerç i Treball. (V.L. 11.001/18-016). [2018/10720]  
Pel Decret 98/2016, de 4 d'agost, del Consell, es van aprovar les bases reguladores per a la concessió directa, amb caràcter excepcional i per raons d'interés públic de tipus econòmic, d'una subvenció a Ford España, SL, per a la realització de les inversions necessàries per a l'adequació de la terminal logística de l'àrea industrial d'Almussafes a les condicions que permeten la seua connectivitat amb la infraestructura del Corredor Mediterrani. La base tercera va quantificar la subvenció en un import màxim de 10.309.483 euros amb la següent distribució per anualitats:  
  
Exercici Import  
2016 3.000.000  
2017 5.000.000  
2018 2.000.000  
  
  
En la mateixa sessió del Consell es va dotar el crèdit corresponent a l'exercici 2016, en el capítol 7, línia S0338, «Inversions en la terminal logística de l'àrea industrial d'Almussafes», del programa 722.20, Política industrial, i es va autoritzar l'adquisició dels compromisos pluriennals derivats de la subvenció.  
Si bé en aquest exercici Ford España, SL, va iniciar les inversions, a causa de l'escàs termini per a l'execució de la Fase I de la inversió i d'acord amb la base tercera del decret esmentat que preveu la possibilitat de realitzar ajustos en les anualitats, es van modificar les anualitats 2016 i 2017. Durant l'execució del projecte han sobrevingut circumstàncies tècniques imprevisibles i alienes a Ford España, SL, que no han permès l'execució del projecte en el temps previst, i l'empresa beneficiària ha sol·licitat ampliar el termini d'execució de la inversió restant, que ascendeix a 7.181.000 euros, i que els imports de la subvenció puguen distribuir-se en les anualitats futures, prenent en compte les dades i el marc temporal que es detallen a continuació:  
  
  
Per tot això, la Conselleria la d'Economia Sostenible, Sectors Productius, Comerç i Treball, i a fi de donar continuïtat als objectius d'interès general de la subvenció mantenint la naturalesa i finalitats del projecte, planteja la necessitat de, d'una banda, tramitar un decret que modifique el Decret 98/2016 de 4 d'agost del Consell, per a ampliar el termini d'execució de la inversió, i d'una altra, que s'incrementen els límits per a comprometre despesa a càrrec d'exercicis futurs, a càrrec de la línia de subvenció de concessió directa S0338 de l'annex de transferències i subvencions de capital del programa 722.20, Política industrial, ja que la nova distribució proposada supera tant el nombre d'exercicis com els percentatges que estableix l'apartat 3 de l'article 40 de la Llei 1/2015 d'hisenda pública, del sector públic instrumental i subvencions.  
A aquest efecte i de forma simultània a l'aprovació d'un nou decret, i en virtut del que es preveu en els apartats 4 i 8 de l'article 40 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d'Hisenda i Model Econòmic, el consell, prèvia deliberació, en la reunió del 9 de novembre de 2018,  
  
  
ACORDA  
  
Autoritzar per a la línia S0338, «Inversions en la terminal logística de l'àrea industrial d'Almussafes», de l'annex de transferències i subvencions de capital del programa 722.20, Política industrial:  
  
a) Incrementar fins a l'exercici 2021 el nombre d'anualitats per a l'execució de la subvenció de concessió directa que es va concedir pel Decret 98/2016, de 4 d'agost, del Consell, i en els termes del nou decret que el modifica.  
  
b) Ampliar els límits i reajustar les anualitats en:  
  
Anualitat Límit actual Límit modificat  
2016 2.400.000,00 1.721.921,23  
2017 5.600.000,65 365.000,22  
2018 2.000.000,56 116.042,84  
2019 5.000.000,00  
2020 1.400.000,00  
4209 856.642,71  
Total 60.418.904,46 03518815  
  
  
  
València, 9 de novembre de 2018  
  
La consellera secretària,  
MÓNICA OLTRA JARQUE